cyanic-selkie/wikianc huggingface dataset:
இராசிபாளையம் அத்தனூரம்மன் கோயில்
இராசிபாளையம் அத்தனூரம்மன் கோயில் தமிழ்நாட்டில் கோயம்புத்தூர் மாவட்டம், இராசிபாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அத்தனூர் அம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆரணி அரண்மனை
ஆரணி அரண்மனை தமிழ்நாட்டில், திருவண்ணாமலை மாவட்டத்தில் உள்ள ஆரணியில் அமைந்துள்ள அரண்மனை ஆகும். இந்த அரண்மனை முதலில் ஆரணி ஜாகீர்களால் கட்டப்பட்டதாகும்.
இந்த அரண்மனை ஆரணி - வேலூர் தேசிய நெடுஞ்சாலையில் வடக்குப் புறமாக சென்று பூசிமலைக்குப்பம் எனும் இடத்தில் தனித்த காட்டில் தனித்து நிற்கிறது இந்த ஜாகீர் கால அரண்மனை ஆகும்.
ஒரு ஆங்கிலேய பெண்ணின் மீது கொண்ட காதலால் தனி பங்களாவை கட்டியவர் திருமலை ஜாகீர் சாகீப் ஆவார். அந்த பெண்ணுடன் இந்த அரண்மனையில் வாழ்ந்து வந்ததாக வரலாறு உள்ளது. இந்த அரண்மனை பிரெஞ்சு கட்டிட கலை அம்சங்களை கொண்டுள்ளது.
இந்த ஆரணி அரண்மனை “பிரெஞ்சு பெண்” பற்றிய காதல் கதையையும் மற்றும் பிரெஞ்சு பங்களா என்று அழைக்கப்படும் ஆரணி ஜாகிர்தாரின் அரண்மனைகளில் ஒன்றாக இருக்கும் என்பதற்கான சான்றுகளும் கட்டிடத்தின் நுழைவாயிலில் உள்ள லத்தீன் குடும்ப குறிக்கோள் மூலம் கண்டறிய முடிகிறது. .
மேற்கோள்கள்
பகுப்பு: திருவண்ணாமலை மாவட்டம் பகுப்பு:தமிழ்நாட்டு அரண்மனைகள் பகுப்பு:தமிழ்நாட்டிலுள்ள அருங்காட்சியகங்கள்
கேப்டன் வியோம்
கேப்டன் வியோம் என்பது 1998ஆம் ஆண்டு டிடி நேசனல் தொலைக்காட்சியில் ஒளிபரப்பப்பட்ட ஒரு தொலைக்காட்சித் தொடராகும். இந்தத் தொடரை கேத்தன் மேத்தா இயக்கினார். மிலிந்த் சோமன் இத்தொடரில் நடித்திருந்தார்.
தயாரிப்பு
இத்தொடரில் சிறப்புக் காட்சி அமைப்புகள் பயன்படுத்தப்பட்டதன் காரணமாக இதன் தயாரிப்புச் செலவானது சராசரி அளவை விட மும்மடங்காக இருந்தது. இதன் தயாரிப்பில் இந்திய தேசியத் திரைப்பட வளர்ச்சிக் கழகமும் பங்கெடுத்தது.
வெளியீடு மற்றும் வரவேற்பு
1998ஆம் ஆண்டின் பிற்பகுதியில் ஒவ்வொரு ஞாயிற்றுக்கிழமையும் காலை 10:00 மணிக்கு இத்தொடர் ஒளிபரப்பப்பட்டது. நல்ல வரவேற்பைப் பெற்றது.
வெளி இணைப்புகள்
பகுப்பு:தொலைக்காட்சித் தொடர்கள்
நியாக்கிம் கேட்வெக்
சுயசரிதை
கேட்வெகின் பெற்றோர்கள் தென் சூடானில் வாழ்ந்தனர். அவர்கள் தென் சூடான் உள்நாட்டுப் போர் காலத்தில் கேட்வெகின் பிறந்தார். அவரது பெற்றோர் தென் சூடானில் இருந்து தப்பித்து செல்லும் போது எத்தியோப்பியாவில் நையகிம் எனுமிடத்தில் பிறந்தார். அங்கு அவர்கள் அகதி முகாம்களில் வசித்து வந்தனர். கடைசியில் அவர் தனது குடும்பத்துடன் அமெரிக்காவுக்கு குடிபெயர்ந்தார், அதே நேரத்தில் அவருக்கு 14 வயது. முதலில் நியூயார்க்கின் பஃபேலோவில் குடியேறினார், பின்னர் அவர் மினசோட்டாவின் மினியாபோலிஸுக்கு குடிபெயர்ந்தார்.
அவர் தென் சூடானில் பிறக்கவில்லைன்றாலும், தன் பூர்வீகம் தெற்கு சூடான் எனவே கருதுகிறார். செயின்ட் கிளவுட் ஸ்டேட் பல்கலைக்கழகத்தில்ஒரு பேஷன் ஷோவில் பங்கேற்ற பிறகு மாடலிங் வாழ்க்கையை தொடங்கினார். அவர் 2017 ஆம் ஆண்டு ஜிக்சா படத்திற்கான விளம்பர சுவரொட்டிகளில் தோன்றியுள்ளார்.
வெளி இணைப்புகள்
பகுப்பு:வாழும் நபர்கள்
சரணாலயம் (திரைப்படம்)
சரணாலயம் (Saranalayam) 1983 ஆம் ஆண்டு ஆர். சுந்தர்ராஜன் இயக்கத்தில் வெளிவந்த இந்திய தமிழ்த் திரைப்படமாகும். இத்திரைப்படத்தில் மோகன், நளினி, தேங்காய் சீனிவாசன் , மனோரமா, எஸ். எஸ். சந்திரன் ஆகியோர் நடித்திருந்தனர். எம். எஸ். விஸ்வநாதனால் அமைக்கப்பட்ட பாடல்களும் பின்னணி இசையும் மிகப்பெரிய வெற்றியைப் பெற்றது. இத்திரைப்படம் திரையரங்குகளில் 25 வாரங்களுக்கு மேல் காட்சிப்படுத்தப்பட்டு வெள்ளி விழா கொண்டாடியது.
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை வாலியும் கங்கை அமரனும் இயற்றியிருந்தனர்.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
சோதனை மூலைமட்டம்
thumb|மூலைமட்டம்
இது கட்டிட மரச்சாமான்கள் செய்யப் பயன்படுகிறது. இது பாரம்பரியமாக எக்கினாலான பரந்த கத்தியை மரச்சட்டத்தினுள் பொருத்திவைத்து உருவாக்கப்படுகிறது. தேய்மானத்தினை தடுக்கும்வண்ணம் மரச்சட்டத்தின் உட்பகுதி பித்தளையினால் ஆக்கப்பட்டிருக்கும். நவீன மூலைமட்டமானது முழுவதுமாக உலோகத்தினால் செய்யப்பட்டிருக்கும்.
சான்றுகள்
பகுப்பு:அளவிடும் கருவிகள் பகுப்பு:மரவேலைக் கருவிகள்
அலிப் லைலா
அலிப் லைலா என்பது அரேபிய இரவுகள் என்று அறியப்படும் ஆயிரத்தொரு இரவுகள் கதைகளை அடிப்படையாகக் கொண்ட ஒரு இந்தியத் தொலைக்காட்சித் தொடராகும். இத்தொடரை சாகர் ஆட்ஸ் நிறுவனம் தயாரித்தது. இது இரண்டு பருவங்களாகத் தயாரிக்கப்பட்டது. டிடி நேசனல் தொலைக்காட்சியில் 1993ஆம் ஆண்டு முதல் 1997ஆம் ஆண்டு வரை 143 அத்தியாயங்களாக இத்தொடர் ஒளிபரப்பப்பட்டது.
அரசன் சரியாருக்கு அரசி சரசத் கதைகளைக் கூறுவதிலிருந்து இத்தொடரின் கதை தொடங்குகிறது. ஆயிரத்தொரு இரவுகள் கதைகளில் இருந்து நன்றாக அறியப்பட்ட மற்றும் குறைந்த அளவே அறியப்பட்ட கதைகளை இத்தொடர் கொண்டிருந்தது. ஆயிரத்தொரு இரவுகள் என்பது அரபு மொழியில் அலிப் லய்லா வா-லய்லா என்று உச்சரிக்கப்படுகிறது. இதன் சுருக்கமே இத்தொடரின் பெயராக அலிப் லைலா என்று வைக்கப்பட்டது.
வெளி இணைப்புகள்
பகுப்பு:இந்திய கற்பனை தொலைக்காட்சி தொடர்கள்
நீலம்பூர் கருப்பராயன் கோயில்
நீலம்பூர் கருப்பராயன் கோயில் தமிழ்நாட்டில் கோயம்புத்தூர் மாவட்டம், நீலம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பராயன் சன்னதியும், விநாயகர், கன்னிமார், நந்தி, மாசனகருப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பனிரெண்டாம் தாலமி
பனிரெண்டாம் தாலமி (Ptolemy XII Neos Dionysos Philopator Philadelphos) {கிமு 117}} – கிமு 51) எலனியக் காலத்தில் பண்டைய எகிப்தின் பிந்தைய கால எகிப்திய இராச்சியத்தை ஆண்ட கிரேக்க தாலமி வம்சத்தின் 12ஆம் பேரரசர் மற்றும் பார்வோன் ஆவார். இவர் எகிப்தை கிமு 80 முதல் 58 முடிய   38 ஆண்டுகள் ஆட்சி செய்தார். இவரது பட்டத்தரசி ஐந்தாம் கிளியோபாட்ரா ஆவார். இவரது குழந்தைகள் பெரனீஸ் IV, ஏழாம் கிளியோபாற்றா, அர்சினோ IV, பதிமூன்றாம் தாலமி மற்றும் பதிநான்காம் தாலமி ஆவார்.
வரலாறு
பனிரெண்டாம் தாலமி நியோஸ் டியோனிசோஸ் பிலோபேட்டர் பிலடெல்போஸ் பண்டைய எகிப்தின் கிரேக்க தாலமி வம்சத்தின் பார்வோன் ஆவார். டியோனீசியன் பண்டிகைகளில் புல்லாங்குழல் வாசிப்பதில் சிறப்பானவர் என்பதை குறிப்பிட ஆலெட்டீஸ் என்று அழைக்கப்பட்டார்.
பனிரெண்டாம் தாலமி நிச்சயமற்ற தாய் வயிற்றில் பிறந்தவர். கிமு 116 இல் பதினொன்றாம் தாலமியின் தந்தை எட்டாம் தாலமி இறந்தார். பின்னர் பனிரெண்டாம் தாலமி சிறுவயதில், தனது தாய் மூன்றாம் கிளியோபாட்ரா உடன் இணை ஆட்சியாளரானார். இருப்பினும், அவர் தனது தாயார் மற்றும் சகோதரர் தாலமி எக்ஸ் ஆகியோருக்கு எதிராக உள்நாட்டுப் போருக்குத் தள்ளப்பட்டார். இதனால் 12-ஆம் தாலமி கிமு 107 இல் நாடுகடத்தப்பட்டார். மூன்றாம் கிளியோபாட்ரா தனது பேரன்களை கிமு 103 இல் கோஸுக்கு அனுப்பினார். 9-ஆம் தாலமி எகிப்திய சிம்மாசனத்திற்கு திரும்பிய நேரத்தில், கிமு 88 இல் பொன்டஸின் ஆறாம் மித்ரிடேட்ஸால் அவர்கள் கைப்பற்றப்பட்டனர். கிமு 81 இல் அவர்களின் தந்தை இறந்த பிறகு, 12-ஆம் தாலமியின் உடன்பிறவாச் சகோதரி பெரனிஸ் III அரியணையை கைப்பற்றினார். அவர் விரைவில் அவரது உறவினரும், இணை ஆட்சியாளருமான பதினொன்றாம் தாலமியால் கொலை செய்யப்பட்டார். பின்னர் பதினொன்றாம் தாலமியும் கொல்லப்பட்டார். பனிரெண்டாம் தாலமி பொன்டஸிலிருந்து திரும்ப அழைக்கப்பட்டு எகிப்தின் பார்வோனாக பதவியேற்றார். அதே நேரத்தில் அவரது சகோதரர்  சைப்ரசின் அரசரானார்.
வெளி இணைப்புகள்
தாலமி வம்சம் பகுப்பு:எகிப்திய மன்னர்கள் பகுப்பு:கிரேக்க வரலாறு பகுப்பு:எலனியக் காலம் பகுப்பு:கிரேக்கப் பேரரசர்கள் பகுப்பு:பண்டைய கிரேக்க நபர்கள்
தினா (இசையமைப்பாளர்)
தினா (தினா; என்பவர் ஒரு இந்திய திரைப்பட இசையமைப்பாளர் ஆவார். இவர் 1966 ஜனவரி 15 இல் பிறந்தார்.
சித்தி, அண்ணாமலை, நினைவுகள், பயணம், நம்பிக்கை, செல்லமே, மெட்டி ஒலி போன்ற தொலைக்காட்சித் தொடர்களுக்கு இசை அமைத்துள்ளார்.‌ ராதிகா சரத்குமார் நடித்து தயாரித்த சித்தி தொடர் தினாவுக்கு பெரிய புகழ் கிடைத்தது.
2001 இல் மிடில் கிளாஸ் மாதவன் திரைப்படத்திற்கு இசையமைத்தார். பின்பு தெலுங்கு, கன்னட திரைப்படங்களில் இசையமைத்துள்ளார்.
ஆதாரங்கள்
பகுப்பு:கோவை மக்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:1966 பிறப்புகள்
மணிமூர்த்தீஸ்வரம் உச்சிஷ்ட கணபதி கோயில்
மணிமூர்த்தீஸ்வரம் உச்சிஷ்ட கணபதி கோயில் என்பது இந்தியா தீபகற்பத்தின் தமிழ்நாடு மாநிலத்தில், திருநெல்வேலி மாவட்டம், திருநெல்வேலி நகரில், உச்சிட்ட கணபதி மூலவராக அமைந்துள்ள ஒரு பிள்ளையார் கோயில் ஆகும். ஆசியாவின் மிகப்பெரிய விநாயகர் கோயில் இதுவாகும். 900 ஆண்டுகள் பழைமை வாய்ந்ததாகும் 'உச்சிஷ்ட கணபதி' அல்லது உச்சிட்ட கணபதி என்பது பிள்ளையார் 32 உருவ வேறுபாடுகளும் ஒன்று (எட்டாவது வேறுபாடு). மூலவர் உச்சிஷ்ட கணபதி தனது இடது தொடையில் அவரது மனைவி நீலவாணி (நீலசரசுவதி) உடன் அவரது துதிக்கை நீலவாணியின் வயிற்றுப் பகுதியில் படியுமாறு அமைந்த கோலத்தில் காட்சி தருகிறார். இக்கோயிலின் தீர்த்தம், தாமிரபரணி ஆற்றின் ரிஷி தீர்த்தக் கட்டம் என்று அழைக்கப்படுகின்றது. பைரவ தீர்த்தம் கிணறு இக்கோயிலின் மற்றொரு சிறப்பம்சமாகும். வன்னி மரமும் பனை மரமும் இக்கோயிலின் தலவிருட்சங்கள் ஆகும். இக்கோயில், தமிழ்நாடு அரசு இந்து சமய அறநிலையத் துறைக்கு உட்பட்டது. சுவாமி சங்கரானந்தா தலைமையிலான கமிட்டி மூலம் திருப்பணிகள் நடைபெற்று வருகின்றன. சுமார் 65 இலட்சம் ரூபாய்க்கு புனரமைப்புப் பணித் திட்டங்கள் தீட்டப்பட்டு பணிகள் நடைபெற்று வருகின்றன.
கோயில் சிறப்புகள்
ஆசியாவின் மிகப்பெரிய ஐந்து நிலைகள் கொண்ட இராஜகோபுரம் அமைந்துள்ள விநாயகர் ஆலயம் இதுவாகும். மேலும், ஒவ்வோர் ஆண்டும் தமிழ்ப் புத்தாண்டு (சித்திரை மாதம் முதல் தேதி) அன்று மூலவர் உச்சிஷ்ட கணபதி மீது சூரியக் கதிர்கள் விழும் அரிய நிகழ்வு இக்கோயிலின் சிறப்பாகும். 2016ஆம் ஆண்டு இக்கோவிலில் கும்பாபிஷேகம் நடைபெற்றது. இராஜகோபுரத்தைத் தாண்டி உள்ளே சென்றதும், கொடிமரம் ஒன்று உள்ளது. மொத்தமுள்ள 3 பிரகாரங்களில், மூலவர் உச்சிஷ்ட கணபதியைச் சுற்றிய பிரகாரத்தில் 16 வகை விநாயகர்கள் பிரதிஷ்டை செய்யப்பட்டுள்ளனர். இக்கோயிலின் நீளம் சுமார் 80 மீட்டர். இதன் அகலம் சுமார் 40 மீட்டர்.
கோயில் வரலாறு
முன்னொரு காலத்தில், வித்யாகரன் என்ற அசுரன் பிரம்மாவை நினைத்து, கடும் தவம் புரிந்ததால், பிரம்மா அவர் முன் தோன்றினார். அவரிடம் வித்யாகரன் தனக்கு வரம் அருள வேண்டும் என்று கேட்க, பிரம்மாவும் வரம் அருள சம்மதித்தார். தனக்கு மரணமே ஏற்படக்கூடாது என்று வித்யாகரன் வேண்ட, மரணம் எல்லோருக்கும் பொதுவானது; எனவே வேறு வரம் அருள தயாராக இருப்பதாக பிரம்மா தெரிவிக்க, அப்படியானால் தன்னைக் கொல்ல வருபவர், தனியாக, ஆயுதங்கள் இல்லாமல், தன் துணைவியுடன் தன்னை எதிர்த்துப் போரிட்டு வெற்றி பெற வேண்டும்; அப்போது தான் தனக்கு மரணம் ஏற்பட வேண்டும் என்று கூற பிரம்மாவும் அவ்வாறே வரமருளினார். இது நடக்க சாத்தியம் இல்லாததால், தனக்கு மரணம் ஏற்பட வாய்ப்பில்லை என்று கருதிய வித்யாகரன் தேவர்களை அதிகம் வருத்தினான். அவனால் மிக அதிகம் பாதிக்கப்பட்ட தேவர்கள் மும்மூர்த்திகளிடமும் அவனைப் பற்றி முறையிட, அதன் காரணமாக ஏற்படுத்தப்பட்ட மும்மூர்த்திகளின் யாகங்களினால், ஆதிபராசக்தி அவர்களின் முன் தோன்றி, அவர்களின் கோரிக்கையை ஏற்று, யாகத்திலிருந்து உச்சிட்ட கணபதியைத் தோன்றச் செய்தார். இதே வேளையில், பிரம்மாவும் தன் யாகத்திலிருந்து தன் மகளாக நீலசரசுவதி தோன்றுமாறு செய்ய, உச்சிட்ட கணபதிக்கும், நீலசரசுவதிக்கும் திருமணம் செய்து வைத்தனர். இச்சந்தர்ப்பத்தில் மும்மூர்த்திகளும், இந்திரனிடம், வித்யாகரனை உச்சிட்ட கணபதியுடன் இவ்வேளையில் போரிட வைத்தால் வித்யாகரனின் மரணம் நிச்சயம் என்று தெரிவிக்க, அவ்வாறே ஏற்பாடு செய்யப்பட்டது. வித்யாகரனும், உச்சிட்ட கணபதியுடன் போரிடச் சென்றவன், உச்சிட்ட கணபதி, நீலசரசுவதியுடன் தனித்திருந்த நேரத்தில் அவரைச் சந்தித்தவன், ஆயுதங்கள் இல்லாமல், தன் துணைவியுடன் இருக்கும் போது, உச்சிட்ட கணபதியின் தாங்க முடியாத ஒளிப் பிரகாசத்தால், மூர்ச்சையாகி மரணம் எய்தினான் என்பது புராண வரலாறு. அவ்வண்ணமே, உச்சிட்ட கணபதி நீலசரசுவதியுடன் இதே இடத்திலிருந்து எல்லோருக்கும் அருள வேண்டும் என்ற தேவர்களின் வேண்டுகோளுக்கு இணங்க, இங்கு அருள் பாலித்து வருகிறார்.
கோயிலின் மற்ற தெய்வங்கள்
அருள்மிகு நெல்லையப்பர், அருள்மிகு காந்திமதி அம்மன், அருள்மிகு வள்ளி தெய்வானை சமேத அருள்மிகு சுப்பிரமணியர், அருள்மிகு தட்சிணாமூர்த்தி, அருள்மிகு சண்டிகேஸ்வரர், அருள்மிகு சொர்ண ஆகர்ஷண பைரவர், பதஞ்சலி முனிவர், வியாக்ரபாதர் முனிவர் மற்றும் அருள்மிகு கன்னிமூல விநாயகர் இவர்களுடன் 16 வகை விநாயகர் (ஹேரம்ப கணபதி, சொர்ண கணபதி, சந்தானலட்சுமி கணபதி போன்ற) சன்னதிகள் இக்கோயிலில் உள்ளன.
அமைவிடம்
இக்கோயில், இந்தியாவின் தமிழ்நாட்டில் திருநெல்வேலி மாவட்டத்தின் திருநெல்வேலி நகரில், மணிமூர்த்தீஸ்வரம் ஊரில் தாமிரபரணி ஆற்றின் கரையிலிருந்து சிறிது தூரத்தில் அமைந்துள்ளது. இக்கோயிலின் புவியியல் ஆள்கூறுகள்: 8.743098°N, 77.719160°E (8°44'35.2"N, 77°43'09.0"E). கடல் மட்டத்திலிருந்து சுமார் 58 மீட்டர் உயரத்தில் அமைந்துள்ளது. திருநெல்வேலி சந்திப்பு பேருந்து நிலையம் இங்கிருந்து 3.5 கி.மீ. தொலைவிலும், திருநெல்வேலி சந்திப்பு தொடருந்து நிலையம் இக்கோயிலிலிருந்து சுமார் 4 கி.மீ. தொலைவிலும் அமைந்துள்ளன. சுமார் 1 ஏக்கர் பரப்பளவில் இக்கோயில் விரிவாக உள்ளது.
கோயில் நேரங்கள்
இக்கோயில் பக்தர்களின் தரிசனத்திற்காக, காலையில் 8 மணி முதல் 11.30 வரையிலும், மாலையில் 6 மணி முதல் 7.30 மணி வரையிலும் திறந்திருக்கும்.
மேற்கோள்கள்
பகுப்பு:திருநெல்வேலி மாவட்டத்திலுள்ள பிள்ளையார் கோயில்கள்
வதம்பச்சேரி கண்டியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நா. தட்டக்கல்
'''நா. தட்டக்கல் அல்லது என். தட்டக்கல்''' (N.Thattakal) என்பது, தமிழ்நாட்டின் கிருஷ்ணகிரி மாவட்டம், காவேரிப்பட்டணம் ஊராட்சி ஒன்றியத்தில், நாகரசம்பட்டி பேரூராட்சிக்கு உட்பட்ட ஒரு ஊராகும்.
ஊரின் சிறப்பு
இவ்வூரனது பழஞ்சிறப்பு வாய்ந்த ஒரு ஊராகும். இதற்கு சான்று கூறுவதாக தட்டக்கல் கோட்டை என்ற பெயரிலான ஒரு பழங்கால கோட்டை உள்ளது. இக்கோட்டையானது ஐதர் அலி, திப்பு சுல்தான் ஆகியோர் ஆங்கிலேயருக்கும் இடையில் நடந்த போர்களில் சிறப்பாக இடத்தை வகித்தது. இந்த ஊரில் கண்டுபிடிக்கப்பட்ட கி.பி. 1287 ஆண்டய போசள மன்னன் வீர இராமநாதனின் 33 ஆம் ஆட்சியாண்டு கல்வெட்டு கண்டுபிடிக்கப்பட்டது. இக்கல்வெட்டின்படி தட்டக்கல் ஊரானது 650 ஆண்டுகளுக்கு முன்பு தத்தக்கல் என அழைக்கப்பட்டது தெரியவருகிறது.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
ரேகா ரோதித்யா
ரேகா ரோதித்யா (Rekha Rodwittiya)(பிறப்பு: அக்டோபர் 31, 1958 ) பரோடா பள்ளியுடன் தொடர்புடைய ஒரு சமகால இந்திய கலைஞராவார். அடிமன வெளிப்பாட்டியம் மற்றும் மாய யதார்த்தவாதத்தின் பாணியால் சித்தரிக்கப்பட்ட இவரது உருவக கதை ஓவியங்களுக்காக இவர் அறியப்படுகிறார். இவர் தனது கணவரும் கலைஞருமான சுரேந்திரன் நாயருடன் இணைந்து வடோதராவில் தி கலெக்டிவ் ஸ்டுடியோ என்ற கலை அரங்கத்தை நடத்தி வருகிறார்.
சுயசரிதை
ரேகா 1958 அக்டோபர் 31 அன்று கர்நாடகாவின் பெங்களூர் நகரில் ஒரு தென்னிந்தியப் பெற்றோருக்குப் பிறந்தார். இவர் வதோதரா நகரில் வளர்ந்தார். அங்கு இவரது குடும்பம் 1967 இல் குடிபெயர்ந்தது. [2] ரேகா இரண்டு சகோதரிகளில் இளையவராவார். இவரது தந்தை ஒரு இந்திய விமானப்படை விமானி என்பதால் இவரது தாயால் பெரும்பாலும் வளர்க்கப்பட்டார்.
1976 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தின் நுண்கலை கழகத்தில் சேர்ந்தார். அந்த நேரத்தில், புபன் காகர், குலாம் முகமது சேக், ஜோதி பட் போன்ற பல சமகால கலைஞர்கள் எழுச்சியைக் கொண்டிருந்தனர்.
திருமணம்
1977 ஆம் ஆண்டில், இவர் பல்கலைக்கழகத்தில் வெளிநாட்டு மாணவராக இருந்த தாய்லாந்தைச் சேர்ந்த ஒரு நண்பரை மணந்தார். இவர்களுக்கு மிதுன் என்ற குழந்தை பிறந்தது. இவர் கருவுற்றிருந்தபோதே இத்திருமணம் முறிந்து, விவாகரத்துக்கு வழிவகுத்தது. மேலும், கல்லூரியில் படிக்கும் போது இவர் ஒரு தாயானார்.
கல்வி
1981 ஆம் ஆண்டில், இவர் ஓவியத்தில் இளங்கலை பட்டம் பெற்றார். பின்னர் ஓவியத்தில் முதுகலையை முடித்து ஜோதி பட் நடத்திய ஒரு தனியார் அரங்கத்தில் வேலை செய்யத் தொடங்கினார். இவர் தொடர்ச்சியான சிறிய கற்பனை உருவப்படத்துடன் சுயாதீனமாக ஓவியம் தீட்டத் தொடங்கினார். தனது திறமையால் விரைவில் அங்கீகரிக்கப்பட்டார். 1982 ஆம் ஆண்டில், பிரித்தானிய அமைப்பு இலண்டனில் உள்ள ஓவியக்கல்லூரியில் ஓவியத்தில் நுண்கலையை முடிக்க உதவித்தொகையை வழங்கியது. இவர் 1984 இல் பட்டம் பெற்றார். [2] பட் தவிர, ராயல் கல்லூரியில் பேராசிரியராக இருந்த பிரிட்டிசு கலைஞர் பீட்டர் டி ஃபிரான்சியாவாலும், பல்கலைக்கழகத்தின் ஆசிரியர் "இந்தியாவின் மிகச் சிறந்த சுருக்க கலைஞராக" கருதப்படும் இந்திய கலைஞரான நஸ்ரின் மொகமதி ஆகியோரால் இவர் வழிகாட்டப்பட்டார். இந்த காலகட்டத்தில், இவரது பெற்றோர் இவரது மகனை கவனித்துக் கொள்ளத் தொடங்கினர். இது இவரது கல்வியைத் தொடர அனுமதித்தது.
மறு திருமணம்
இந்தியாவுக்குத் திரும்பியதும், இவர், பரோடா எம்.எஸ் பல்கலைக்கழகத்தில் கற்பித்தலை மேற்கொண்டார். ஆனால் சர்ச்சைக்குரியதாகக் கருதப்பட்ட இவரது வெளிப்படையான பெண்ணியக் கருத்துக்களால் அப்பணி நிலைக்கவில்லை. இந்த நேரத்தில் இவர் கலைஞரான சுரேந்திரன் நாயர் என்பவரைச் சந்தித்தார். இவரும் நெருங்கிய நண்பராகி, 1985 இல் திருமணம் செய்து கொண்டனர்.
மேற்கோள்கள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:இந்திய ஓவியர்கள் பகுப்பு:பெண் ஓவியர்கள்
காங்கேயம்பாளையம் செல்லாண்டியம்மன் கோயில்
காங்கேயம்பாளையம் செல்லாண்டியம்மன் கோயில் தமிழ்நாட்டில் கோயம்புத்தூர் மாவட்டம், காங்கேயம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வட்டம் வரையும் கருவி
thumb|A beam compass and a regular compass thumb|Using a compass thumb|A thumbscrew compass for setting and maintaining a precise radius ஒரு ஜோடி திசைகாட்டிகள் அல்லது திசைகாட்டி அல்லது கவராயம்  என்றழைக்கப்படும் ஒரு கருவி  வட்டங்கள் அல்லது வட்டப்பகுதிகளை வரைய உதவும் ஒரு தொழில்நுட்ப வரைதல் கருவி ஆகும். குறிப்பாக வரைபடங்கள் மீது தொலைவினை அளவீட இடுக்குமானியாக பயன்படுகிறது. திசைகாட்டிகளை கணிதம், வரைவு, கடற்பயணம் மற்றும் பிற தேவைகளுக்காகவும் பயன்படுத்தமுடியும்.
பகுப்பு:கணிதக் கருவிகள்
மும்தாஜ் (இந்தி நடிகை)
மும்தாஜ் மத்வாணி (Mumtaz Madhvani), 1947 ஜூலை 31 இல் பிறந்த ) இந்திய நடிகையாவார். 1971இல் வெளிவந்த "கிலோனா" என்ற திரைப்படத்திற்கு பிலிம்பேர் விருது பெற்றுள்ளார். இவர் புகழ் பெற்ற நடிகர் ராஜேஷ் கன்னாவுடன் பெரும்பாலான படங்களில் பணிபுரிந்துள்ளார்.  60 மற்றும் 70 களின் சிறந்த நடனக் கலைஞர் மற்றும் அழகு ராணியாக நினைவுப்படுத்தப்படுகிறார்.
ஆரம்ப வாழ்க்கை
ஈரானில் புகழ் பெற்ற உலர் பழங்கள் விற்பனையாளரான அப்துல் சலீம் அஸ்காரி மற்றும் ஷாதி ஹபீப் ஆகா ஆகியோருக்கு மகளாகப் பிறந்தார். அவர் பிறந்து ஒரு வருடத்திற்குப் பிறகு அவர்கள் விவாகரத்து பெற்றனர். இவரது இளைய சகோதரி நடிகை மல்லிகா, மல்யுத்த வீரரும் இந்திய நடிகருமான ரந்தாவா என்பவரைத் திருமணம் செய்து கொண்டுள்ளார். இவர் மல்யுத்த வீரரும் இந்திய நடிகருமான தாரா சிங்கின் இளைய சகோதரர் ஆவார்.
தொழில்
மும்தாஜ் "சோனெ கி சித்தியா" (1958) என்ற படதின் மூலம் குழந்தை நட்சத்திரமாக நடிப்பு வாழ்க்கையை ஆரம்பித்தார். பின் " வல்லா கியா பாட் ஹை", "ஸ்ட்ரீ" (1961) மற்றும் "செஹ்ரா" போன்ற படங்களில் 60 களின் ஆரம்பத்தில் நடிக்கத் தொடங்கினார். பின்னர் ஓ. பி. ரத்தன் இயக்கத்தில் வெளிவந்த "கெஹ்ரா தாக்" என்ற திரைப்படத்தில் நாயகனுக்கு தங்கை வேடத்தில் தோன்றினார். "முஜே ஜீனே தோ" படத்தில் சிறு வேடம், பின்னர், "ஃபாலத்", "வீர் பீம்சேன்" , "டார்சான் கம் டு டெல்லி" "சிக்கந்தர் - இ - ஆசாம்" , "ரஸ்டம்- இ - ஹிந்த்" , "ராக்கா" மற்றும் "த்க்கு மங்கள் சிங்" ( தாரா சிங்குடன்), போன்ற பல படங்களில் அதிரடி காட்டும் நாயகியாக வலம் வர ஆரம்பித்தார் தாரா சிங் மற்றும் மும்தாஜ் ஆகிய இருவரும் சேர்ந்து நடித்த படங்களில், தாராசிங்கின் நடிப்பிற்காக 4.50 லட்சமும், மும்தாஜ் சம்பளம் 2,50,000 ரூபாய் ஆகும்.
ராஜேஷ் கன்னா இணையாக ராஜ் கோஸ்லாவின் தோ ராஸ்தே" (1969) படத்தில் இறுதியாக மும்தாஜ் ஒரு முழு நீள நட்சத்திரமாக நடித்தார். மும்தாஜ் இதில் ஒரு சிறிய பாத்திரத்தை கொண்டிருந்தாலும், இயக்குனர் கோஸ்லா அவருக்காக நான்கு பாடல்களை படமாக்கியுள்ளார். இந்த படம் பிரபலமானதாக அமைந்தது, மேலும் அவர் ஒரு சிறிய பாத்திரமாக இருந்தபோதிலும், தனக்கு பிடித்த படங்களில் ஒன்றாகும் என்று ஒப்புக் கொண்டார். 1969 ஆம் ஆண்டில், ராஜேஷ் கன்னாவுடன், அவரது திரைப்படங்கள் "தோ ராஸ்ட்" மற்றும் "பந்தன்", அந்த ஆண்டில் சிறந்த வருவாய் ஈட்டியது, இது 65 மில்லியனுக்கும் மேல் சம்பாதித்தது. அவர் "தங்கேவாலா" என்ற படத்தில் ராஜேந்திர குமாருடன் கதாநாயகியாக முன்னணி பாத்திரத்தில் நடித்தார், அவர் அதிரடி-திரைப்பட கதாநாயகியாக" இருந்ததனால்  "சாச்சா ஜோதி" படத்தில் சசி கபூருடன் நடிக்க மறுத்துவிட்டார், அவர் கதாநாயகியாக இருக்க விரும்பினார். "ஷோர் மச்சையா சோர்" (1973), லோஃபர் மற்றும் '' ஜீல் கே உஸ் பார்" (1973) போன்ற திரைப்படங்களில் முன்னணி கதாநாயகியாக தர்மந்த்ராவுடன் நடித்தார்.
1970 களில் அவரது விருப்பமான திரைப்படங்களில் ஒன்றான "கிலொனா" திரைப்படத்திற்காக பிலிம்பேர் சிறந்த நடிகை விருதினை வென்றார், மேலும் "பார்வையாளர்கள் தன்னை உணர்ச்சிகரமானப் பாத்திரத்தில் ஏற்றுக்கொண்டனர் என்பதில் மிகவும் மகிழ்ச்சி" என்றார். மும்தாஜ் பெரோஸ் கானுடன் தொடர்ந்து மேலா" (1971), அப்ராத் (1972) மற்றும் நாகின்'' (1976) போன்ற வெற்றிப்பட்ங்களை தந்தார். [[ராஜேஷ் கன்னா
அவரது குடும்பத்தினர் மீது கவனம் செலுத்துவதற்காக "ஆய்னா" (1977) படத்திற்குப் பிறகு அவர் திரைப்படங்களிலிருந்து விலகினார். 1990 களில் அவர் தனது இறுதி படமான "ஆந்தியான்" படத்திற்காக 13 ஆண்டுகளுக்கு பிறகு மீண்டும் நடிக்க வந்தார். ஷாமி கபூர் இவரை நேசித்து திருமணம் செய்ய விரும்பினார். . மேலும் கபூர் மும்தாஜ் திருமணத்திற்குப் பிறகு நடிக்க விரும்பவில்லை. தாரா சிங் இவருக்கு "அதிரடி இளவரசி' பெயரைக் கொடுத்தார், மேலும் பி-தர திரைப்படங்களில் அவருக்கு ஜோடியாக நடிக்க ஒப்புக்கொண்டார். ராஜேஷ் கன்னாவும், இவருடன் பல திரைப்படங்களில் நடித்தார். தர்மேந்தரும் இவருடன் காதலில் விழுந்துவிட்டதாகவும் வதந்திகள் பரவின.
தனிப்பட்ட வாழ்க்கை
1974 ஆம் ஆண்டில் மும்தாஜ் தொழிலதிபர் மயூர் மத்வானியை மணந்தார். அவர்களுக்கு இரு மகள்கள் உள்ளனர், அவர்களில் ஒருவர் நதாஷா, 2006 இல் நடிகர் ஃபெரோஸ் கானை மணந்தார்.
வெளி இணைப்புகள்
பகுப்பு:வாழும் நபர்கள் பகுப்பு:1947 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:பிலிம்பேர் விருதுகள் வென்றவர்கள்
நமச்சிவாயபுரம் வேணுகோபால சுவாமி கோயில்
நமச்சிவாயபுரம் வேணுகோபால சுவாமி கோயில் தமிழ்நாட்டில் நாகபட்டினம் மாவட்டம், நமச்சிவாயபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேனுகோபாலசாமி, ருக்மணி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரவி ஆசாத்
இரவி ஆசாத் (Ravi azad) இந்தியாவைச் சேர்ந்த ஒரு  சமூக ஆர்வலர் ஆவார். அரியானா, தில்லி மற்றும் இராசத்தான் மாநிலங்களில் அநீதியை எதிர்கொள்ளும் விவசாயிகள், மாணவர்கள், தொழிலாளிகளால் எழுப்பப்பட்ட பிரச்சினைகளுக்கு ஆதரவாக குரல் கொடுத்து வருகிறார். அரியானா பிரதேசத்தில் பாரதிய கிசான் ஒன்றியத்தின் இளைஞர் தலைவராகவும் உள்ளார். அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை இவர் நடத்தினார்.
வாழ்க்கை குறிப்பு
இரவி ஆசாத் 1991 ஆம் ஆண்டு ஆகத்து மாதம் 9 ஆம் தேதி அரியானா பிரதேசத்தின் பிவானி மாவட்டத்தில் உள்ள பகல் கிராமத்தில் பிறந்தார். இவருடைய தந்தையின் பெயர் செய் சிங் சக்வான் ஏன்பதாகும். ஆசாத் லோகாருவில் உள்ள ஜிடிசி மெமோரியல் கல்லூரியில் பட்டம் பெற்றார்.
சக்திமான்
சக்திமான் என்பது 13 செப்டம்பர் 1997 முதல் 27 மார்ச் 2005 வரை டிடி நேசனல் தொலைக்காட்சியில் ஒளிபரப்பட்ட ஒரு மீநாயகன் புனைகதை தொலைக்காட்சி நிகழ்ச்சியாகும். இந்நிகழ்ச்சியின் தயாரிப்பாளர் முக்கேஷ் கண்ணா சக்திமானாக இதில் நடித்தார். இத்தொடர் தமிழில் பொதிகை தொலைக்காட்சியிலும் ஒளிபரப்பப்பட்டது. 2019ஆம் ஆண்டில் அமேசான் பிரைம் வீடியோவில் இத்தொடர் காட்சிப்படுத்தப்பட்டது.
இரவி ஆசாத்
செயல்பாடு
இரவி 2015 ஆம் ஆண்டு பாரதிய கிசான் சங்கத்தில் சேர்ந்தார். 2018- ஆம் ஆண்டு அரியானா இளைஞர் மாநிலத் தலைவராக ஆனார். அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை நடத்தினார். அரியானா காவல்துறை 24 வழக்குகளை இவர் மீது பதிவு செய்துள்ளது இராசத்தான் காவல்துறை ஆசாத் போராட்டம் நடத்தியதற்காக 1 வழக்கை பதிவு செய்துள்ளது. ஜீ ஊடக ஆணையத்தின் தலைவரும், முன்னாள் நாடாளுமன்ற உறுப்பினருமான சுபாசு சந்திராவை மிரட்டியதாகக் கூறி அரியானா காவல்துறையினர் இவரை கைது செய்தனர்.
சக்திமான்
தயாரிப்பு
இத்தொடரின் முதல் அத்தியாயத்திலிருந்து விளம்பர நிறுவனமாக பார்லே-ஜி இருந்தது.
இரவி ஆசாத்
மேற்கோள்கள்
பகுப்பு:Articles with hCards பகுப்பு:இந்திய சமுதாய மறுமலர்ச்சியாளர்கள் பகுப்பு:சமூக சேவகர்கள் பகுப்பு:வாழும் நபர்கள் பகுப்பு:1991 பிறப்புகள்
சக்திமான்
தயாரிப்பு
இத்தொடரில் வரும் சண்டைக் காட்சிகளைப் பிள்ளைகள் தாங்களும் செய்ய முயற்சித்தால் வந்த புகார்கள் காரணமாகவே இத்தொடரானது நிறுத்தப்பட்டதாக பொதுவாக நம்பப்பட்டது. எனினும், 2019ஆம் ஆண்டு தனது யூடியூப் பகுதியில் கண்ணா அதிகப்படியான ஒளிபரப்புச் செலவுகள் தனக்கு இழப்பை ஏற்படுத்தியதன் காரணமாகவே இத்தொடரை நிறுத்தியதாகக் குறிப்பிட்டுள்ளார்.
வரவேற்பு
தூர்தர்ஷன் தொலைக்காட்சியில் இந்தியக் குழந்தைகளுக்காக ஒளிபரப்பப்பட்ட மிகப் பிரபலமான மற்றும் நீண்டகாலம் ஒளிபரப்பப்பட்ட தொலைக்காட்சி நிகழ்ச்சிகளில் சக்திமானும் ஒன்றாகும். வெளியுறவுத் துறை அமைச்சர் அடல் பிகாரி வாச்பாயிடமிருந்து தனக்குப் பாராட்டுக் கடிதங்கள் கூட கிடைத்ததாக முக்கேஷ் கண்ணா ஒரு பேட்டியில் குறிப்பிட்டுள்ளார். குழந்தைகள் மீது நல்ல முறையான தாக்கத்தை ஏற்படுத்தியதற்காக அமெரிக்காவின் த வால் ஸ்ட்ரீட் ஜர்னல் பத்திரிகையின் முதல் பக்கத்தில் இவரது படம் வெளிவந்தது.
தூர்தர்ஷனில் சக்திமான் வெளியிடப்பட்டபோது சக்திமான் தங்களைக் காப்பாற்றுவார் என்ற நம்பிக்கையில் குழந்தைகள் தங்கள் மீது தீ வைத்துக் கொண்டது அல்லது கட்டடங்களில் இருந்து கீழே குதிப்பது போன்ற செயல்களில் ஈடுபட்டது சர்ச்சைக்கு வித்திட்டது. குழந்தைகள் மத்தியில் பொறுப்பான நடத்தையை ஊக்குவிப்பதற்காக இத்தொடரின் அத்தியாயங்களில் குறிப்பிடத்தக்க அளவு நேரத்தை, முக்கேஷ் கண்ணா தொலைக்காட்சியில் காட்டப்படும் சண்டைக் காட்சிகள் உண்மையல்ல, அவற்றை குழந்தைகள் செய்யக்கூடாது என்பதற்காக எடுத்துக்கொண்டார். மேலும் இந்தச் சர்ச்சைகளில் பெரும்பாலானவை போலியானவை என்றும், இத்தொடரின் பிரபலத்தைக் குறைப்பதற்காகப் பரப்பப்பட்ட வதந்திகள் என்றும் முக்கேஷ் கண்ணா குறிப்பிட்டுள்ளார்.
போலந்து இறப்பில்லா ஆட்டம்
போலந்து இறப்பில்லா ஆட்டம் (Polish Immortal) என்பது கிளிங்சுபெர்க்கு மற்றும் மிகியூல் நச்தோர்ப் இருவருக்கும் இடையில் வார்சாவில் நடைபெற்ற சதுரங்கப் போட்டியைக் குறிக்கும். கருப்புக் காய்களுடன் விளையாடிய நச்தோர்ப்பு தன்னுடைய நான்கு சிறிய காய்களையும் தியாகம் செய்து வெற்றி பெறுவார். எனவேதான் இந்த ஆட்டம் இறப்பில்லா ஆட்டம் என்று கொண்டாடப்படுகிறது. போட்டி நடைபெற்ற ஆண்டு 1930 அல்லது 1935 ஆக் இருக்கலாமென சில ஆதாரங்கள் தெரிவிக்கின்றன. அதன் அடிப்படையில்தான் வெள்ளைக் காய்களுடன் விளையாடியவர் பெயர் கிளக்சுபெர்க் எனக் கூறப்படுகிறது. காரி காசுபரோவ் 1928 இல் இந்த ஆட்டம் நடைபெற்றது என்கிறார். அவரேதான் வெள்ளை ஆட்டக்காரரின் பெயர் கிளிங்சுபெர்க்கு என்கிறார். மேலும் இந்த உண்மைகளை நச்தோர்ப்புக்கும் அவருடைய மகளுக்கும் தெரிவிக்கிறார் .
ஆட்டம்
வெள்ளை: கிளிங்சுபெர்க்கு கருப்பு:நச்தோர்ப்பு திறப்பு: டச்சு தற்காப்பு இ.சி.ஓ ஏ85
'''1. d4 f5 2. c4 Nf6 3. Nc3'''
'''5... c6 6. Bd3 Bd6 7. 0-0 0-0 8. Ne2'''
'''8... Nbd7 9. Ng5?''' '''9... Bxh2+! 10. Kh1!?'''
'''11... Qe8 12. g3 Qh5 13. Kg2''' (படம்)
கருப்பு மந்திரியை வெள்ளையின் காய்கள் சூழ்ந்து கொண்டன. தொடர்ந்து Rh1, Nf3, மற்றும் Nxh2 என்று விளையாடி அதை அடிக்கப்போவதற்கான அச்சுறுத்தலும் உள்ளது.
13... Bg1!!
14. Nxg1
14.Kxg1? அடித்தால் Qh2# என ஆட்டம் முடிந்துவிடும் அல்லது 14.Rxg1? அடித்தால் Qh2+ மற்றும் 15...Qf2# என்றும் ஆட்டம் முடிந்துவிடும். '''14... Qh2+ 15. Kf3 e5! 16. dxe5 Ndxe5+ 17. fxe5 Nxe5+ 18. Kf4 Ng6+ 19. Kf3 f4!!''' 20. exf4
'''20... Bg4+!! 21. Kxg4 Ne5+! 22. fxe5 h5# 0–1'''
மேற்கோள்கள்
பகுப்பு:சதுரங்க ஆட்டங்கள்
சுவாதி பீஸ்
சுவாதி பீஸ் (Swati Bhise) ( பிறப்பு: 1959 அக்டோபர் 2) ஒரு பரதநாட்டிய நடனக் கலைஞரும், நடன இயக்குனரும், கல்வியாளரும், தயாரிப்பாளாரும், மற்றும் கலைகளை மேம்படுத்துபவராவும் அறியப்படுகிறார்.
நடன வாழ்க்கை
சுவாதி பத்ம விபூசண் விருது பெற்ற சோனல் மான்சிங்கின் முதல் சீடர் ஆவார். புதுதில்லியில் உள்ள இந்திய செம்மொழி நடன மையத்தில் அறிமுகமானதிலிருந்து, இவர் தேசிய கலை நிகழ்ச்சிகளுக்கான இந்திய மையமான "லிங்கன் மையம்", ஆசியா சங்கம், சிம்பொனி ஸ்பேஸ், பெருநகரக் கலை அருங்காட்சியகம், இளைஞர்களிடையே இந்திய செம்மொழி இசை மற்றும் கலாச்சாரத்தை மேம்படுத்துவதற்கான சமூகம் மற்றும் சோவியத் கலாச்சார அவை போன்றவை உள்ளிட்ட இடங்களில் உலகம் முழுவதும் நிகழ்ச்சிகளை விரிவாக நிகழ்த்தியுள்ளார். ஐக்கிய நாடுகள் சபையின் 40 வது ஆண்டுவிழாவில் இவரது குறிப்பிடத்தக்க சில நிகழ்ச்சிகள் இருந்தன. அவற்றில், எல்சா பெரெட்டி மற்றும் பாலோமா பிக்காசோவின் புதிய கண்ணி வடிவமைப்புகளை திப்பனி அண்ட் கோ, மற்றும் தெற்காசிய சிற்பக் கலை பிரிவின் திறப்பிற்காக பெருநகரக் கலை அருங்காட்சியகம் ஆகியவற்றின் திறப்பு விழாக்கள்  போன்றவை அடங்கும். சிட்னி கோல்ட்ஃபார்ப் மற்றும் ஜூலி டெய்மோர் ஆகியோரால் மேடைக்கு ஏற்றவாரு தழுவி எழுதப்பட்ட தாமசு மாணின் தி டிரான்ஸ்போஸ் ஹெட் என்ற நிகழ்ச்சிக்காக இந்திய நடனக் கலையில் சுவாதி பணியாற்றினார். கொலம்பியா ஒளிபரப்பு அமைப்பின் 'சேக்ரட் ஆர்ட்ஸ்' என்ற ஆவணப்படத்தில் நடித்தவர்களில் ஒருவராக சுவாதி இடம் பெற்றார்.
திரை அரங்கு மற்றும் திரைப்பட தயாரிப்பு
சுவாதி, 2012 ஆம் ஆண்டில், 'தி சதீர் நாடக விழா'வை நிறுவினார், இது இந்தியாவின் கோவாவில் ஆண்டுதோறும் நடைபெறும் மூன்று நாள் விழாவாகும். விமர்சன ரீதியாக பாராட்டப்பட்ட நாடக நட்சத்திரங்கள் லிலெட் துபே, கிரிஷ் கர்னாட், இரஜத் கபூர், முகமது அலி பேக், மற்றும் விக்ரம் கபாடியா ஆகியோர் பல ஆண்டுகளாக இவ்விழாவில் பங்கேற்றுள்ளனர். மேலும் இவர் இன்றும் விழாவின் கலை இயக்குநராக உள்ளார்.
சுவாதி முதன்முறையாக, சீன நாடகத்தின் மிகப் பழமையான பாணிகளில் ஒன்றான யுனெஸ்கோ பாரம்பரிய கலை வடிவமான குன்க் ஓபராவை மும்பையின் தேசிய கலை மையம், மும்பை மற்றும் புதுதில்லியில் உள்ள சிரி கோட்டை மண்டபத்தில் நிகழ்ச்சிகளுடன் இந்தியாவுக்குக் கொண்டுவந்தார். தேவ் படேல் மற்றும் ஜெர்மி அயர்ன்ஸ் நடித்த எட்வர்ட் ஆர் பிரஸ்மேன் என்பவரின் தி மேன் ஹூ நியூ இன்ஃபினிட்டி என்றத் திரைப்படத்தில் நிர்வாக தயாரிப்பாளராகவும், இந்திய கலாச்சார ஆலோசகராகவும் பணியாற்றிய பின்னர், 2014 ஆம் ஆண்டில், சுவாதி கெய்ன் பெப்பர் தயாரிப்பு நிறுவனத்தை நிறுவினார். இந்த படம் 2015 செப்டம்பர் அன்று டொராண்டோ சர்வதேச திரைப்பட விழாவில் திரையிடப்பட்டது.
சுவாதி சமீபத்தில், 19 ஆம் நூற்றாண்டில் இந்தியாவில் காணப்பட்ட நிலை குறித்து, பிரித்தானிய / இந்திய அரசு பற்றிய ஒரு  நாடகத்தை இயக்கி முடித்தார். இது, சுயமாக எழுதப்பட்ட இவரின் படைப்பாகும். தி வாரியர் குயின் ஜான்சி என்கிற இத்திரைப்படம் 2019 இல் வெளியிடப்பட்டது.
சபனா ஆஸ்மி, சுஷ்மா சேத், குல்பூசன் கர்பண்டா, மற்றும் உத்கர்ஷ் மஜும்தார் ஆகியோருடன் 9 வது ஆண்டு மகிந்திரா எக்ஸலன்ஸின் அரங்க விருதுகளில் (மெட்டா) ஐந்து உறுப்பினர்களைக் கொண்ட பல நடுவர் மன்றம் உட்பட பல குழுக்களில் இவர் அமர்ந்திருக்கிறார்.
அறப்பணி
தென்கிழக்கு ஆசியாவை மையமாகக் கொண்டு, பெண்கள் அதிகாரம் பெறுவதற்காக வெளிப்படையாக வாதிடுபவராக சுவாதி இருக்கிறார். ஆசியா அறக்கட்டளையின் தாமரை வட்டம் என்பதன் ஆலோசகராக உள்ளார். இது "ஒரு மாறும் மற்றும் வளர்ந்து வரும் ஒரு அமைப்பாகும்". இது, ஆசியா முழுவதும் பெண்களின் வாழ்க்கையை மேம்படுத்த உறுதிபூண்டுள்ள இலாப நோக்கற்ற சர்வதேச மேம்பாட்டு அமைப்பு ஆகும்.
குறிப்புகள்
பகுப்பு:பரதநாட்டியக் கலைஞர்கள் பகுப்பு:வாழும் நபர்கள் பகுப்பு:1959 பிறப்புகள் பகுப்பு:இந்தியப் பாரம்பரிய பெண் நடனக் கலைஞர்கள்
சர்மிளா பிஸ்வாஸ்
சார்மிளா பிசுவாசு (Sharmila Biswas) என்ற இவர் ஓர் குறிப்பிடத்தக்க இந்திய பாரம்பரிய நடனக் கலைஞரும் மற்றும் ஒடிசி நடனபயிற்சியாளரும் ஆவார். இவர், குரு கேளுச்சரண மகோபாத்திராவின் சீடராவார். 1995 ஆம் ஆண்டில், கொல்கத்தாவில் 'ஒடிசி விசன் அண்ட் மூவ்மென்ட் செண்டர்' என்ற நிருவனத்தை நிறுவினார். அங்கு இவர் கலை இயக்குநராக இருக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.
2012 ஆம் ஆண்டில், சார்மிளா பிசுவாசுக்கு இந்திய சங்கீத நாடக அகாதமியால் இவருக்கு சங்கீத நாடக அகாதமி விருது வழங்கப்பட்டது. இந்த அமைப்பு, இசை, நடனம் மற்றும் நாடகத்திற்கான தேசிய அகாதமியாகும்.
ஆரம்பகால வாழ்க்கை மற்றும் கல்வி
சார்மிளா பிசுவாசு இந்தியாவிலுள்ள கொல்கத்தாவில் பிறந்து வளர்ந்தார். அங்கு இவர் தனது எட்டு வயதிலிருந்தே நடனம் கற்கத் தொடங்கினார். இவருக்கு பதினாறு வயதாக இருந்தபோது, முரளிதரன் மசியின் கீழ் ஒடிசி நடனத்தில் பயிற்சியைத் தொடங்கினார். அதன் பின்னர் கேளுச்சரண மகோபாத்ராவிடம் தனது பயிற்சி பெற்றார்.
இதனையடுத்து, கலாநிதி நாராயணனிடமிருந்து அபிநயத்தைக் கற்றுக்கொண்டார்.
தனிப்பட்ட வாழ்க்கை
சுகாதார மேலாண்மையில் நிபுணத்துவம் வாய்ந்த மருத்துவராக இருக்கும் சுவபன் குமார் பிசுவாசை, சார்மிளா 1987 இல் திருமணம் செய்து கொண்டார். இவர்கள் தற்போது கொல்கத்தாவில் வசித்து வருகின்றனர். இவர்களுக்கு சௌமிக் பிசுவாசு என்ற ஒரு மகன் உள்ளார்.
தொழில்
பல ஆண்டுகளாக, பிசுவாசு எலிபண்டா, கசுரகோ நடன விழா மற்றும் கோனார்க் நடன விழாவில் பங்கு கொண்டு நிகழ்ச்சிகளை நடத்தியுள்ளார். மேலும், இங்கிலாந்து, ஐக்கிய அமெரிக்கா, செருமனி, உருசியா, துபாய் மற்றும் வங்காள தேசம் ஆகிய வெளிநாடுகளில் சுற்றுப்பயணம் செய்து கலை விழாக்களில் பங்கேற்றுள்ளார். தற்போது, இவர் பாரம்பரிய ஒடிசி நடனம் மற்றும் இவரது சோதனை நடன படைப்புகளை செய்து வருகிறார்.
இவர், ஒடிசாவின் கோயில் நடனக் கலைஞர்கள் நிகழ்த்திய பண்டைய மகரி நடனம் குறித்தும் விரிவான ஆராய்ச்சி செய்துள்ளார். 1995 ஆம் ஆண்டில், கொல்கத்தாவில் ஒடிசி விசன் அண்ட் மூவ்மெண்ட் செண்டர் என்ற நிறுவனத்தை (ஓவிஎம்) நிறுவினார். அங்கு கலை இயக்குநராக உள்ளார். மேலும் இளம் நடனக் கலைஞர்களுக்கு பயிற்சி அளிக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.
இவர், 2009 ஆம் ஆண்டில், கிழக்கு மற்றும் வடகிழக்கு இந்தியாவின் பாரம்பரிய நடனங்களின் ஆண்டு விழாவான பூர்வ தாராவைத் தொடங்கினார்.
விருதுகள்
இந்தியாவின், புரியின் தேவதாசி முறையை அடிப்படையாகக் கொண்ட சம்பூர்ணா என்கிற இவரது நடன தயாரிப்புக்காக அரசாங்கத்தின் தகவல் மற்றும் ஒளிபரப்பு அமைச்சகத்தின் "சிறந்த நடன விருது" இவருக்கு  வழங்கப்பட்டது. 1998 ஆம் ஆண்டில், மேற்கு வங்காள அரசின் தகவல் மற்றும் ஒளிபரப்புத் துறையிலிருந்து 1998 ஆம் ஆண்டில் சிறந்த நடனத்திற்கான உதய் சங்கர் விருது இவருக்கு வழங்கப்பட்டது. 2010 இல், பிசுவாசுக்கு மகாரி விருதுகள் வழங்கப்பட்டன. 2012 ஆம் ஆண்டில், இசைக் கலைஞர்களுக்கான மிக உயர்ந்த விருதான சங்கீத நாடக அகாதமி விருதை, இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி இவருக்கு வழங்கியது.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:ஒடிசி நடனக் கலைஞர்கள் பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள்
வர்த்தமான் (தொலைக்காட்சித் தொடர்)
வர்த்தமான் என்பது 1994-95ஆம் ஆண்டின்போது டிடி நேசனல் தொலைக்காட்சியில் ஒளிபரப்பப்பட்ட ஒரு அசைவுத் தொலைக்காட்சித் தொடராகும். இத்தொடரை பீம்சைன் தயாரித்தார். கிரீத் குரானா இயக்கினார். முப்பரிமாண அசைவுத் தொழில்நுட்பத்தைப் பயன்படுத்தித் தயாரிக்கப்பட்ட முதல் இந்தியத் தொடர்களில் இதுவும் ஒன்றாகும்.
இத்தொடர் குழந்தைகளுக்கு அறநெறிப் பாடங்களைப் பயிற்றுவிக்க முயன்றது. ஒருவர் தமது பலவீனங்களை எவ்வாறு கட்டுப்படுத்த வேண்டும் என்பதைப் பற்றிக் கூறியது. இத்தொடரில் முதன்மைக் கதாபாத்திரமான புருஷ் (பொருள்: 'மனிதன்') தீய சங்கடம் (பொருள்: 'பிரச்சனை') மற்றும் தனது சொந்த எதிர்மறையான உணர்ச்சிகள் ஆகியவற்றுக்கு எதிராகப் போரிடுகிறது. இறுதியாகத் தனது நிகழ்காலத்தை (வர்த்தமான்) வெல்கிறது. இத்தொடரின் பெரும்பாலான கதாபாத்திரங்கள் முப்பரிமாணத்தைப் பயன்படுத்தி அசைவுத் தொழில்நுட்பத்தில் உருவாக்கப்பட்டன. இத்தொடரில் மொத்தம் 26 அத்தியாயங்கள். ஒவ்வொரு அத்தியாயமும் 13 நிமிடங்கள் ஓடக்கூடியதாக இருந்தது. கிளைம்ப் மீடியா என்ற நிறுவனம் இத்தொடருக்கான தயாரிப்பு வேலைகளைச் செய்தது.
உசாத்துணை
பகுப்பு:தொலைக்காட்சித் தொடர்கள்
சித்தி (தொலைக்காட்சி தொடர்)
சித்தி என்பது சன் தொலைக்காட்சியில் திசம்பர் 20, 1999 ஆம் ஆண்டு முதல் நவம்பர் 2, 2001 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.
இந்த தொடரை ராடான் மீடியாவொர்க்ஸ் சார்பில் நடிகை ராதிகா சரத்குமார் தயாரிக்க, சி. ஜெ. பாஸ்கர் இயக்கத்தில் ராதிகா சரத்குமார், சிவகுமார், யுவராணி, சுபலேகா சுதாகர், நீனா, தீபா வெங்கட், அஞ்சு, லதா, பூவிலங்கு மோகன், அஜய் ரத்னம், ரியாஸ் கான், விஜய் ஆதிராஜ் போன்ற பலர் நடித்துள்ளனர். தமிழ் தொலைக்காட்சி வரலாற்றில் மறக்க முடியாத முக்கியமான தொடராகவும் மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும் இந்த தொடரின் வெற்றியை தொடர்ந்து 20 வருடங்களுக்கு பிறகு சித்தி–2 என்ற பெயரில் மீண்டும் புதிய கதைக்களத்துடன் நடிகை ராதிகா சரத்குமார் நடித்துள்ளார்.
தலைப்பு பாடல்
இந்த தொடருக்கு தலைப்பு பாடலுக்கு பிரபல பாடலாசிரியர் வைரமுத்து என்பவர் பாடல் எழுத, பாடகி நித்யஸ்ரீ மகாதேவன் மற்றும் எஸ். பி. பாலசுப்பிரமணியம் ஆகியோர் இப் பாடலை பாடியுள்ளார். இசையைப்பாளர்தினா என்பவர் இசை அமைத்துள்ளார்.
மறு ஆக்கம்
இந்த தொடர் மலையாளம், ஹிந்தி மற்றும் கன்னடம் மொழிகளில் மறு ஆக்கம் செய்யப்பட்டு ஒளிபரப்பானது.
மொழி மாற்றம்
இந்த தொடர் சிங்களம் மற்றும் தெலுங்கு மொழிகளில் மொழி மாற்றம் செய்யப்பட்டு இந்தியா மற்றும் இலங்கை நாடுகளில் ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் பணி சார்ந்த தொலைக்காட்சி தொடர்கள் பகுப்பு:தமிழ் பழிவாங்குதல் குறித்தான தொலைக்காட்சி தொடர்கள் பகுப்பு:1990ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:1999 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2001 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:தொலைக்காட்சி பருவங்கள்
மேலநாகன்குடி அய்யனார் கோயில்
மேலநாகன்குடி அய்யனார் கோயில் தமிழ்நாட்டில் நாகபட்டினம் மாவட்டம், மேலநாகன்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணாம்பாள், புஷ்கலாம்பிகை சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
இலமினுசா தீவு
இலமினுசா தீவு (Laminusa Island) பிலிப்பைன்சு நாட்டின்  சுலு மாகாணத்தில் உள்ள சியாசி நகராட்சியில் அமைந்துள்ள ஒரு தீவு ஆகும். சுலு தீவுக்கூட்டத்தில் இட்டம்பெற்றுள்ள தீவுகளில் இதுவும் ஒன்றாகும். மின்டானோ மற்றும் போர்னியோ தீவுகளுக்கு இடையே உள்ள தீவுகளின் சங்கிலியாக இலமினுசா தீவு பார்க்கப்படுகிறது.
கண்ணோட்டம்
நிர்வாக ரீதியாக இலமினுசா தீவு சியாசி நகராட்சியின் ஒரு பகுதியாகும் இத்தீவு பின்வரும் பேரங்கே எனப்படும் நிர்வாகப் பிரிவுகளாகப் பிரிக்கப்பட்டுள்ளது :
நிலவியல்
இலமினுசா தீவு சுலு தீவுக்கூட்டத்தின் ஒரு பகுதியாகும். சியாசி தீவிலிருந்து கிழக்கே சுமார் 1 கிலோமீட்டர் தொலைவில் அமைந்துள்ள இத்தீவின் மொத்த நிலப்பரப்பு 0.78 சதுரகிலோமீட்டர் என மதிப்பிடப்பட்டுள்ளது
மக்கள்தொகையியல்
இலமினுசாவின் மொத்த மக்கள் தொகை 12,830 ஆகும். ஒப்பீட்டளவில் இத்தீவு பிலிப்பைன்சில் காணப்படும் அடர்த்தியான மக்கள் தொகை கொண்ட தீவுகளில் ஒன்றாக கருதப்படுகிறது.
இலமினுசா தீவில் அடங்கியுள்ள நிர்வாகப் பிரிவுகளின் மக்கள்தொகை கீழே கொடுக்கப்பட்டுள்ளது.
மேற்கோள்கள்
பகுப்பு:பிலிப்பீன்சு பகுப்பு:பிலிப்பீன்சின் புவியியல்
சஜ்ரா மற்றும் கோஜ்ரா கோட்டை
சஜ்ரா மற்றும் கோஜ்ரா (Sajra and Gojra Forts) என்பது இந்தியாவின் தமிழ்நாட்டில் வேலூர் நகரத்தின் கிழக்கே நாமம் மலையின் மேல் கட்டப்பட்ட கோட்டைகள் ஆகும். சஜ்ரா மற்றும் கோஜ்ரா என்பதற்கு முறையே "புத்திசாலியானது" மற்றும் "அழகானது" என்று பொருள்.
வரலாறு
1678 ஆம் ஆண்டில், சத்ரபதி சிவாஜியின் இராணுவத்தால் வேலூர் கோட்டை முற்றுகையிடப்பட்டபோது, வேலூர் கோட்டையின் தளபதி அப்துல்லா கான் ( அபிசீனியன் ) கோட்டையை பாதுகாத்தார். சத்ரபதி சிவாஜி தனது படைத்தலைவர் சப்னிஸ் நர்ஹரி ருத்ரா என்பவரை 2000 குதிரைப்படை மற்றும் 5000 காலாட்படையுடன் முற்றுகையைத் தொடர நியமித்தார். முற்றுகை பதினான்கு மாதங்கள் நீடித்தது. வேலூர் கோட்டையிலிருந்து சுமார் 2 கி.மீ தூரத்தில் உள்ள மலை உச்சியில் சஜ்ரா மற்றும் கோஜ்ரா என்ற இரண்டு சிறிய கோட்டைகளை அவர் கட்டினார். இந்த கோட்டைகளிலிருந்து வேலூர் கோட்டை ஆதிக்கம் செலுத்தப்பட்டது. வேலூர் கோட்டையை பாதுகாத்த 500 வீரர்களில் 400 பேர் கொல்லப்பட்டனர் என்று கூறப்படுகிறது. வேலூர் கோட்டையை பாதுகாத்து வந்த அப்துல்லா கான் 1678 ஆகஸ்ட் 21 அன்று சரணடைந்தார். பின்னர், மராட்டியப் பேரரசு வேலூர் கோட்டையை பலப்படுத்தி 30 ஆண்டுகள் ஆட்சி செய்தது.
வெளி இணைப்புகள்
பகுப்பு:மராட்டியப் பேரரசு பகுப்பு:தமிழகக் கோட்டைகள் பகுப்பு:Pages using deprecated image syntax
பீடம்பள்ளி கல்யாணவெங்கட்ரமணசாமி கோயில்
பீடம்பள்ளி கல்யாணவெங்கட்ரமணசாமி கோயில் தமிழ்நாட்டில் கோயம்புத்தூர் மாவட்டம், பீடம்பள்ளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கட்ரமணசாமி, ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராமவர்ம குலசேகரன்
இராமவர்மன் (11ஆம் நூற்றாண்டின் பிற்பகுதி ), என்பவர் குலசேகரப் பெருமாள் சக்கரவர்த்திகள் என்ற பெயரில், இடைக்கால கேரளாவின் சேர வம்சத்தின் கடைசி மன்னராக இருந்தார். இவர் மிகவும் வெற்றிகரமான, சக்திவாய்ந்த சோழ சாம்ராச்சியத்திற்கு எதிரான போர்களுக்கு மிகவும் பிரபலமானவர் ஆவார்.
சேரபெருமாள் மன்னரின் நேரடி அதிகாரம் மத்திய கேரளவில் தலைநகர் மாகோட்டை (மகோதயா, இன்றைய கொடுங்கல்லூர்) சுற்றியுள்ள நாட்டிற்குள் மட்டுப்படுத்தப்பட்டிருந்தது. இவரது அரசாட்சி உள்ளூர் தலைவர்கள் அரசியல் மற்றும் இராணுவ ரீதியாக ஒப்பிடும்போது பெயரளவில் இருந்தது. நம்பூதிரி பிராமணர்களுக்கு மத மற்றும் சமூக விஷயங்களில் பெரும் அதிகாரம் இருந்தது.
இராமவர்மனின் ஆட்சி காலங்கள் குறித்த தேதியிட்ட கல்வெட்டுகள் கொயிலாண்டிக்கு அருகிலுள்ள பந்தலயானி கொல்லம் என்ற இடத்தில் காணலாம் .திருவல்லூர் (பெரியாறு), சங்கனாச்சேரிக்கு அருகிலுள்ள பெருன்னா நெடும்புரம் தாலி (பாரதப்புழா) மற்றும் கொல்லம் ஆகிய இடங்களில் காணலாம். இராமவர்மனைப் பற்றிய கடைசி கல்வெட்டு தஞ்சையின் திருவலஞ்சுழியில் காணப்படுகிறது. (விக்கிரம சோழ மன்னனின் ஆட்சி ஆண்டில் தேதியிடப்பட்டுள்ளது)
இராமவர்மனின் ஆட்சி காலத்தில் வேனாடு (தெற்கு கேரளா) புதிய சோழர்களால் ஆக்கிரமிப்பைக் கண்டது. கி.பி 1097இல் விழிஞ்சம் மற்றும் கொல்லம் துறைமுகங்கள் சோழ-பாண்டிய படைகளால் கைப்பற்றப் பட்டது. இருப்பினும், கி.பி 1102 இல் சேரரால் கொல்லத்தை மீட்டெடுக்க முடிந்தது. பொ.ச. 1102 தேதியிட்ட ஒரு பதிவில், ராஜா தனது நான்கு அமைச்சர்கள், ஆயிரம் நாயர் வீரர்களின் தலைவர் மற்றும் எரநாட்டின் தலைவரான மன விக்ரம புந்துராக்கோன் (சமோரின்) ஆகியோருடன் கொல்லத்தில் ஒரு படைக்குத் தலைமை தாங்கினார் என்று கூறுகிறது. கி.பி. 1102 மற்றும் 1118 ஆகிய ஆண்டுகளில் சோழர்கள் கொல்லம் மற்றும் விழிஞ்சம் ஆகிய இடங்களை மீண்டும் கைப்பற்றினர். இதன் மூலம் சேர மன்னர் சோழர்களுக்கு கப்பம் செலுத்த வேண்டிய கட்டாயம் ஏற்பட்டது.
இராமவர்மனின் ஆட்சியின் இறுதி காலத்தில் கொடுங்கல்லூர் சேர இராச்சியத்தின் இரண்டாவது தலைமையகமாக கொல்லம் செயல்பட்டது. அறிஞர்களின் கூற்றுப்படி, "வேனாட்டின் விசுவாசத்தைப் பாதுகாப்பதில் கொல்லத்தின் பழைய ஆளும் குலத்துடனான திருமண உறவுகளின் மூலோபாய நன்மையும் தெற்கு கேரளாவில் தொடர்ச்சியான சோழ-பாண்டிய தாக்குதல்களின் வெளிச்சத்தில் கருதப்படலாம்". 12ஆம் நூற்றாண்டின் ஆரம்பத்தில் கொல்லத்தின் ஆட்சியாளர் வீர கேரளா என்பவர் கடைசி சேர மன்னனின் மகன் என்று ஒரு பாரம்பரியம் உள்ளது.
குறிப்புகள்
பகுப்பு:தமிழ் வரலாறு
வரகடை வரதாராஜபெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், ஸ்ரீதேவி, பூதேவி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆசா அகர்வால்
ஆசா அகர்வால் (Asha Agarwal) முன்னாள் இந்திய பெண்கள் மாரத்தான் சாம்பியன் மற்றும் அருச்சுனா விருது பெற்ற வீராங்கனை ஆவார். ஆசா அகர்வால் சனவரி 27, 1985 இல் ஆங்காங்கு நாட்டில் நடைபெற்ற மராத்தான் போட்டியில் வென்றார். செப்டம்பர் 1985 இல் யகார்த்தாவில் நடைபெற்ற தடகளப் போட்டிகளில் தங்கம் வென்றார், பந்தய தொலைவை 2 மணி 48 minutes நிமிடங்கள் மற்றும் 51 வினாடிகளில் ஓடி முடித்தார். இதுவே அவருடைய சாதனையாக இருக்கிறது. 1989 ஆம் ஆண்டு தில்லி நகரில் நடைபெற்ற நீண்ட தொலைவு நடைப் போட்டியிலும் இவர் வென்றார். 1986 ஆம் ஆண்டு டிரினிடாட்டில் நடைபெற்ற மராத்தான் போட்டியில் ஒடிய 26 பேரில் 2 மணி 50 நிமிடங்களுக்குள் ஓடி முடித்த எட்டு பேரில் இவரும் ஒருவராவார்.
மேற்கோள்கள்
பகுப்பு:வாழும் நபர்கள் பகுப்பு:அருச்சுனா விருது பெற்றவர்கள் பகுப்பு:இந்தியப் பெண் தடகள வீரர்கள் பகுப்பு:இந்திய மாரத்தான் ஓட்ட வீரர்கள்‎ பகுப்பு:இந்தியப் பெண் பந்தயநடையாளர்கள்‎
பெரியநாயக்கன்பாளையம் ஆதிமூர்த்தி பெருமாள் கோயில்
பெரியநாயக்கன்பாளையம் ஆதிமூர்த்தி பெருமாள் கோயில் தமிழ்நாட்டில் கோயம்புத்தூர் மாவட்டம், பெரியநாயக்கன்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிமுர்த்தி பெருமாள், ஸ்ரீதேவி. பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
கிரண் செகல்
குறிப்புகள்
பகுப்பு:ஒடிசி நடனக் கலைஞர்கள் பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள் பகுப்பு:பத்மசிறீ விருது பெற்ற கலைத் துறையினர்
சாமா பாட்
குரு ஷாமா பாட் (Shama Bhate, மராத்தி: शमा भाटे) (பிறப்பு: அக்டோபர் 6, 1950) ஷாமா தை என்றும் அழைக்கப்படுபவர்,  இந்தியாவின் கதக் நடனக் கலைஞர்களில்  ஒருவர் ஆவார். இவரது தொழில் வாழ்க்கையானது 40 ஆண்டுகளுக்கும் மேலாக நீடித்தது உள்ளது, இவர் 4 வயதிலிருந்தே கதக் நடனத்தைக் கற்று நிகழ்ச்சிகளை நிகழ்த்தி வருகிறார். மேலும் கதக் ஆசிரியராக இருந்து, இந்தியாவில் பல கதக் நடனக் கலைஞர்களுக்கு நடனப் பயிற்சி அளிக்கிறார். புனேவில் உள்ள இவரது நடன அகாடமியான நட்ரூப்பின் கலை இயக்குநராகவும் உள்ளார்
தனிப்பட்ட வாழ்க்கை
குரு ஷாமா பாட் பெல்காமில் (இப்போது பெலகாவி) 6 அக்டோபர் 1950 இல் பிறந்தார். இவரது பெற்றொர்களான திருமதி குலாப் பைசா நாயக் மற்றும் ஸ்ரீ கணகதர் ஜி நாயக் ஆகியோருக்கு மகளாக பிறந்தார். இவர் 1974 ஆம் ஆண்டில் குரு ரோகிணி பாட்டேவின் மகனான சனத் பாட்டேவை மணந்தார். இவர்களுக்கு அங்கத் பாட் என்ற ஒரு மகன் உள்ளார்.
பயிற்சி
குரு ஷமா பாட் குரு திருமதி ரோகிணி பாட்டின் முதன்மை சீடர் மற்றும் மருமகள் ஆவார். மேலும் இவர் கதக் சாம்ராட் பண்டிட் பிர்ஜு மகாராஜ் மற்றும் பண்டிட். மோகன்ராவ் கல்லியன் புர்கர் ஆகியோரிடம் இருந்தும் பயிற்சி பெற்றுள்ளார். மேற்கூறிய குருக்களிடமிருந்தும், சுய கற்றலிலினாலும் பல ஆண்டு கற்றல் அனுபவர்த்தினால் கதக் நடனத்தின் இவர் இவற்றை கலந்தார். இது 'தாளம்' மற்றும் 'லயம்' ஆகியவற்றில் சிறப்பு உள்ளீடுகளைக் கொண்டதாக ஆனது.
குரு ஷாமா பாட் பல ஆண்டுகளாக, இந்தியாவிலும் வெளிநாட்டிலும் சுயாதீனமாக ஆடுபவர்களுக்கும், ஆடலைக் கற்பிக்கும் பல தொழில்முறை கதக் நடனக் கலைஞர்களுக்கு பயிற்சி அளித்துள்ளார். புனே பல்கலைக்கழகத்தின் லலித் கலா கேந்திரா, மும்பை பல்கலைக்கழகத்தின் நாலந்தா கல்லூரி, நாக்பூர் பல்கலைக்கழகத்தின் பாரத் கல்லூரி, புனேவில் உள்ள பாரதி வித்யாபீடம் ஆகியவற்றில் மூத்த குருக்களில் ஒருவராகவும் பல பல்கலைக்கழகக் குழுக்களில் உள்ளார். இவரது வழிகாட்டுதலில் முப்பதுக்கும் மேற்பட்ட மாணவர்கள் பல்வேறு பல்கலைக்கழகங்களில் முதுகலை பட்டம் பெற்றுள்ளனர். மேலும் 12 மாணவர்களுக்கு HRDC தேசிய உதவித்தொகை (மூத்த மாணவர்களுக்கு) வழங்கப்பட்டுள்ளது. மேலும் CCERT உதவித்தொகை (இளைய மாணவர்களுக்கு) வழங்கப்பட்டுள்ளது.